title: 2012/554/ES: 2012 m. gegužės 10 d. Europos Parlamento sprendimas dėl Europos Sąjungos 2010 finansinių metų bendrojo biudžeto įvykdymo patvirtinimo, IV skirsnis – Teisingumo Teismas

text:
17.10.2012

               LT

               Europos Sąjungos oficialusis leidinys

               L 286/100

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos 2010 finansinių metų bendrojo biudžeto įvykdymo patvirtinimo, IV skirsnis – Teisingumo Teismas
   (2012/554/ES)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0259/2011) (2),

               —

               atsižvelgdamas į Teisingumo Teismo metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318, 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0088/2012),

               1.

               patvirtina Europos Sąjungos Teisingumo Teismo sekretoriui, kad Teisingumo Teismo 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.
    ---documentbreak---

               17.10.2012

               LT

               Europos Sąjungos oficialusis leidinys

               L 286/101

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, IV skirsnis – Teisingumo Teismas
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0259/2011) (2),

               —

               atsižvelgdamas į Teisingumo Teismo metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318, 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0088/2012),

               1.

               pabrėžia, kad Audito Rūmai savo metinėje 2010 m. ataskaitoje nurodė, kad „Audito Rūmai pastabų dėl Teisingumo Teismo neturi“ (7.23 punktas);

               2.

               palankiai vertina tai, jog Audito Rūmai atlikę auditus padarė išvadą, kad 2010 m. gruodžio 31 d. pasibaigusių metų su institucijų ir įstaigų administracinėmis ir kitomis išlaidomis susijusiuose mokėjimuose nėra reikšmingų klaidų; labiausiai tikėtinas klaidų lygis – 0,4 % – nustatytas administracinių išlaidų srityje (7.9 ir 7.10 punktai);

               3.

               konstatuoja, kad 2010 m. Teisingumo Teismas turėjo iš viso 331 000 000 EUR įsipareigojimų asignavimų (2009 m. – 318 000 000 EUR), o šių asignavimų įvykdymo lygis buvo 97,9 % (2009 m. – 98,50 %); pabrėžia, kad Teisingumo Teismo biudžetas yra tik administracinis, t. y. 75 % biudžeto skiriama institucijų žmogiškiesiems ištekliams, o 25 % yra pastatų, kilnojamojo turto, įrangos ir įvairios su veikla susijusios išlaidos;

               4.

               primena, kad 2009 m. buvo atliktas išsamus Teisingumo Teismo priežiūros ir kontrolės sistemų vertinimas; pabrėžia, kad Audito Rūmai nustatė, kad dabartinės priežiūros ir kontrolės sistemos veikia veiksmingai ir jas taikant aptinkamos galimos klaidos ir išimtys;

               5.

               taip pat primena, kad 2009 m. Audito Rūmai nustatė, kad Teisingumo Teismas laiku neatsižvelgė į tai, kad baigiasi bendrojo susitarimo galiojimas; atkreipia dėmesį į Teisingumo Teismo 2010 m. metinėje veiklos ataskaitoje (6) pateiktus paaiškinimus dėl pasirinktos procedūros teisėtumo; atkreipia dėmesį į tai, kad patobulinus su sutartimis susijusių duomenų valdymą taikant integruotą administravimo sistemą (biudžeto ir finansų valdymo priemonę), būtų galima ateityje išvengti tokių atvejų;

               6.

               džiaugiasi, kad Vertimo žodžiu direktoratas įgyvendino vidaus auditoriaus rekomendacijas dėl vertimo žodžiu administravimo ir dėl išlaidų, susijusių su išorės vertėjais žodžiu, ir kad geras funkcionavimas bus vertinamas ateityje;

               7.

               atkreipia dėmesį į tai, kad Infrastruktūros ir logistikos generalinis direktoratas parengė 2009 m. veiklos planą, kuriame atsižvelgė į pagrindines vidaus auditoriaus rekomendacijas dėl meno kūrinių valdymo ir saugojimo; prašo jį informuoti apie padarytą pažangą 2011 m. metinėje veiklos ataskaitoje;

               8.

               atkreipia dėmesį į tai, kad atsakinga tarnyba atliko du vidaus auditus, susijusius su finansinių išteklių, banko sąskaitų valdymu ir mokėjimų vykdymu, taip pat dienpinigių skyrimu; prašo jį informuoti apie rekomendacijų įgyvendinimą metinėje veiklos ataskaitoje;

               9.

               džiaugiasi, kad taikomoji programa „e-Curia“, kuria naudojantis galima elektroniniu būdu pateikti ir įteikti procesinius dokumentus, 2010 m. pradėta bandyti dviejose valstybėse narėse; tikimasi, kad naudojant programą „e-Curia“ ateityje bus galima mažiau naudotis paštu, taip pat nebereikės skaitmeninti daugelio atsiunčiamų ir išsiunčiamų procesinių dokumentų ir bus galima optimizuoti vidaus darbo srautus;

               10.

               palankiai vertina tai, kad Teisingumo Teismas nagrinėjo vertimo žodžiu problemą savo 2010 finansinių metų metinėje ataskaitoje, kaip to prašė Parlamentas 2011 m. gegužės 10 d. rezoliucijoje dėl 2009 finansinių metų biudžeto įvykdymo patvirtinimo (7) (14 dalis); pažymi, kad labai padaugėjo posėdžių (27 % daugiau), susijusių daugiausia su ES plėtra ir Lisabonos sutarties įsigaliojimu:

                  Posėdžių skaičius
                   (8)

                           Su vertimu

                           2004 m.

                           2005 m.

                           2006 m.

                           2007 m.

                           2008 m.

                           2009 m.

                           2010 m.

                           Posėdžiai

                           350

                           411

                           366

                           369

                           517

                           454

                           520

                           Kiti susirinkimai

                           63

                           51

                           78

                           54

                           30

                           37

                           102

                           Iš viso posėdžių

                           413

                           462

                           444

                           423

                           547

                           491

                           622

               11.

               pabrėžia institucijų bendradarbiavimo svarbą vertėjų žodžiu administravimo ir įdarbinimo srityje;

               12.

               džiaugiasi, kad Teisingumo Teismas 2011 m. balandžio mėn. biudžeto valdymo institucijoms pateikė atnaujintą investicijų į nekilnojamąjį turtą planą 2011–2013 m., kuriame nurodyti du pagrindiniai tikslai: viena vertus, suburti didžiąją Teisingumo Teismo tarnybų dalį vienoje vietoje, kita vertus, tapti pastatų savininku; pažymi, kad statybų išlaidos yra maždaug 355 300 000 EUR, o 2010 m. pabaigoje likutis buvo 40 000 000 EUR;

               13.

               palankiai vertina tai, kad iš 2010 m. Teisingumo Teismo statistinių duomenų apskritai matyti didelis produktyvumas ir didesnis veiksmingumas procedūrų trukmės klausimu: prašymai priimti prejudicinius sprendimus nagrinėjami 16,1 mėnesio, tiesioginiai ieškiniai – 16,7 mėnesio (2009 m. buvo 17,1 mėnesio), apeliaciniai skundai – 14,3 mėnesio (2009 m. buvo 15,4 mėnesio);

               14.

               tikisi, kad ir toliau bus dedamos pastangos siekiant sutrumpinti procesų trukmę; mano, kad vidinė reorganizacija ir specialistų perkėlimas atsižvelgiant į atitinkamą jų kompetencijos sritį galėtų būti naudingas siekiant minėto tikslo;

               15.

               yra susirūpinęs dėl itin padidėjusio pradėtų bylų skaičiaus (2010 m. pradėta 631 nauja byla) Teisingumo Teisme, o baigtų nagrinėti bylų skaičius lieka nepakitęs; be to, teigia, kad Teisingumo Teisme vis dar nagrinėjamų bylų skaičius 2010 m. padidėjo iki 799, nors vidutinė procedūrų trukmė yra mažiausia, t. y. 16,1 mėnesio:

                  Teisingumo Teismo veikla
                   (9)

                           Bylos

                           2006 m.

                           2007 m.

                           2008 m.

                           2009 m.

                           2010 m.

                           Pradėtos

                           537

                           581

                           593

                           562

                           631

                           Baigtos

                           546

                           570

                           567

                           588

                           574

                           Nagrinėjamos

                           731

                           742

                           768

                           742

                           799

               16.

               yra susirūpinęs dėl pastebimai didesnio pradedamų bylų skaičiaus Bendrajame Teisme (2010 m. pradėtos 636 bylos); teigia, kad baigtų bylų skaičius šiek tiek sumažėjo; tačiau nagrinėjamų bylų skaičius Bendrajame Teisme išaugo iki 1 300, nepaisant sumažėjusios vidutinės procedūrų trukmės (2009 m. – 27,2 mėnesio, 2010 m. – 24,7 mėnesio);

                  Bendrojo Teismo veikla
                   (10)

                           Bylos

                           2006 m.

                           2007 m.

                           2008 m.

                           2009 m.

                           2010 m.

                           Pradėtos

                           432

                           522

                           629

                           568

                           636

                           Baigtos

                           436

                           397

                           605

                           555

                           527

                           Nagrinėjamos

                           1 029

                           1 154

                           1 178

                           1 191

                           1 300

               17.

               todėl palaiko Teisingumo Teismo iniciatyvą 2011 m. pristatyti dviem teisės aktų leidimo institucijoms jo statuto reformos pasiūlymą (pagal reformą numatoma skirti 12 papildomų teisėjų Bendrajame Teisme); ši iniciatyva turėtų būti įgyvendinama kuo ekonomiškiau; tikisi, kad struktūrinės priemonės bus patvirtintos 2012 m. pradžioje, siekiant šiemet kuo greičiau jas įgyvendinti;

               18.

               ragina, kad metinėje veiklos ataskaitoje taip pat būtų pateikiama išsami lentelė su duomenimis apie visus Teisingumo Teismo turimus žmogiškuosius išteklius, suskirstytus pagal kategorijas, lygius, lytį, dalyvavimą profesiniuose mokymuose ir pilietybę; tačiau jau gali pasidžiaugti, kad savo metinėje veiklos ataskaitoje Teisingumo Teismas pateikė išsamią informaciją apie personalo valdymą ir kad jis pateikė atsakymus į papildomus Parlamento klausimus šioje srityje; prašo, kad nuo šiol ši informacija būtų įtraukiama į Teismo ataskaitą ir kad jis informuotų apie rezultatus, kaip jo personalui sekasi dirbti nuotoliniu būdu ar pagal lankstų darbo laiką.

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      (6)  2010 finansinių metų metinė veiklos ataskaita, p. 91.

      (7)  OL L 250, 2011 9 27, p. 90.

      (8)  2010 finansinių metų metinė veiklos ataskaita, p. 54.

      (9)  2010 finansinių metų metinė veiklos ataskaita, p. 6.

      (10)  2010 finansinių metų metinė veiklos ataskaita, p. 8.


title: 1975 m. gegužės 20 d. Tarybos sprendimas, įsteigiantis farmacijos komitetą

text:
Svarbus teisinis pranešimas

|

31975D0320

Oficialusis leidinys L 147 , 09/06/1975 p. 0023 - 0023 specialusis leidimas suomių kalba: skyrius 13 tomas 4 p. 0108  specialusis leidimas ispanų kalba: skyrius 13 tomas 4 p. 0102  specialusis leidimas švedų kalba: skyrius 13 tomas 4 p. 0108  specialusis leidimas portugalų kalba skyrius 13 tomas 4 p. 0102

		Tarybos sprendimas1975 m. gegužės 20 d.įsteigiantis farmacijos komitetą(75/320/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos pasiūlymą,kadangi įgyvendinant Tarybos priimtas priemones dėl įstatymų, susijusių su žmonėms skirtais patentuotais vaistais, gali atsirasti problemų, kurias reikėtų nagrinėti bendrai;kadangi tuo tikslu turėtų būti įsteigtas Komitetas, kuriam pirmininkautų Komisijos atstovas, o nariais būtų valstybių narių administracijų atstovai,NUSPRENDĖ:1 straipsnisPrie Komisijos įsteigiamas komitetas, pavadintas "Farmacijos komitetu".2 straipsnisNepažeidžiant 1975 m. gegužės 20 d. Antrosios Tarybos direktyvos 75/319/EEB [1] dėl įstatymų ir kitų teisės aktų nuostatų, susijusių su patentuotais vaistais, suderinimo 8 straipsnyje minimo Patentuotų vaistų komiteto darbo uždavinių, šis komitetas turi nagrinėti:- visus klausimus, susijusius su direktyvų dėl patentuotų vaistų taikymu, kuriuos pasiūlo pirmininkas savo iniciatyva arba valstybės narės atstovo paprašytas;- visus kitus patentuotų vaistų srities klausimus, kuriuos pasiūlo pirmininkas savo iniciatyva arba valstybės narės atstovo paprašytas.Komisija konsultuojasi su Komitetu ruošdama pasiūlymus dėl direktyvų patentuotų vaistų srityje, pirmiausia svarstant bet kokius 1965 m. sausio 26 d. Tarybos direktyvos 65/65/EEB [2] dėl įstatymų ir kitų teisės aktų, susijusių su patentuotais vaistais, nuostatų suderinimo pakeitimus, kuriuos ji galbūt pateiks.3 straipsnis1. Komitetą sudaro valstybių narių administracijų institucijų sveikatos apsaugos klausimų vyresnieji ekspertai ir kiekviena valstybė narė turi po vieną atstovą.2. Kiekvienas atstovas turi vieną pavaduotoją. Pavaduotojui suteikiama teisė dalyvauti Komiteto posėdžiuose.3. Komitetui pirmininkauja Komisijos atstovas.4 straipsnisKomitetas patvirtina darbo tvarkos taisykles.Priimta Briuselyje, 1975 m. gegužės 20 d.Tarybos varduPirmininkasR. Ryan[1] OL L 147, 1975 6 9, p. 13.[2] OL 22, 1965 2 9, p. 369/65.--------------------------------------------------


title: 2017 m. gegužės 18 d. Europos Centrinio Banko sprendimas (ES) 2017/1359, kuriuo iš dalies keičiamas Sprendimas (ES) 2016/948 dėl bendrovių sektoriaus pirkimo programos įgyvendinimo (ECB/2017/13)

text:
21.7.2017

                  LT

                  Europos Sąjungos oficialusis leidinys

                  L 190/20

            EUROPOS CENTRINIO BANKO SPRENDIMAS (ES) 2017/1359
      2017 m. gegužės 18 d.
      kuriuo iš dalies keičiamas Sprendimas (ES) 2016/948 dėl bendrovių sektoriaus pirkimo programos įgyvendinimo (ECB/2017/13)
      EUROPOS CENTRINIO BANKO VALDANČIOJI TARYBA,
      atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
      atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalies antrą pastraipą kartu su 3 straipsnio 1 dalies pirma įtrauka ir 18 straipsnio 1 dalį,
      kadangi:

                  (1)

                  Europos Centrinio Banko sprendimu (ES) 2016/948 (ECB/2016/16) (1) buvo sukurta bendrovių sektoriaus pirkimo programa (BSPP). Kartu su trečiąja padengtų obligacijų pirkimo programa, turtu užtikrintų vertybinių popierių pirkimo programa ir viešojo sektoriaus vertybinių popierių pirkimo antrinėse rinkose programa, BSPP yra išplėstos turto pirkimo programos (TPP) dalis. TPP siekiama toliau gerinti pinigų politikos perdavimo mechanizmą, skatinti kredito teikimą euro zonos ekonomikai, palengvinti skolinimosi sąlygas namų ūkiams ir įmonėms ir vidutiniu laikotarpiu padėti grįžti prie mažesnio kaip 2 %, bet jam artimo infliacijos lygio, suderinamo su pagrindiniu Europos Centrinio Banko (ECB) tikslu – palaikyti kainų stabilumą;

                  (2)

                  siekiant bendros pinigų politikos, įskaitant TPP vykdymą, reikia apibrėžti priemones ir procedūras, kurias Eurosistema naudos siekdama įgyvendinti šią politiką vienodai visose valstybėse narėse, kurių valiuta yra euro;

                  (3)

                  2017 m. kovo 22 d. Valdančioji taryba nusprendė toliau tobulinti taisykles, taikytinas skolos priemonėms, kurias išleido veiklą nutraukiantys subjektai (angl. wind-down entities), siekiant užtikrinti nuoseklų jų vertinimą Eurosistemos pinigų politikoje vykdant TPP;

                  (4)

                  todėl reikėtų atitinkamai iš dalies pakeisti Sprendimą (ES) 2016/948 (ECB/2016/16),

            PRIĖMĖ ŠĮ SPRENDIMĄ:
      1 straipsnis
      Dalinis pakeitimas
      1.   Sprendimo (ES) 2016/948 (ECB/2016/16) 2 straipsnio 1 punkto j papunktis pakeičiamas taip:

                     „j)

                     nėra subjektas, priklausantis viešosios ar privačios nuosavybės teise, i) kurio pagrindinis tikslas yra laipsniškas turto pardavimas ir veiklos užbaigimas; arba ii) kuris yra turto valdymo arba pardavimo subjektas, įsteigtas padėti restruktūrizuoti ir (arba) pertvarkyti finansų sektorių (*1), įskaitant turto valdymo įmones, sukuriamas atliekant pertvarkymo veiksmus pritaikius turto atskyrimo priemonę pagal Europos Parlamento ir Tarybos reglamento (ES) Nr. 806/2014 (*2) 26 straipsnį arba pagal nacionalinės teisės aktus, kuriais įgyvendinamas Europos Parlamento ir Tarybos direktyvos 2014/59/ES (*3) 42 straipsnis.

      2.   Sprendimo (ES) 2016/948 (ECB/2016/16) 2 straipsnio 1 punkto k papunktis išbraukiamas.
      2 straipsnis
      Įsigaliojimas
      Šis sprendimas įsigalioja 2017 m. liepos 21 d.

         Priimta Frankfurte prie Maino 2017 m. gegužės 18 d.

               ECB valdančiosios tarybos vardu

               ECB Pirmininkas

            Mario DRAGHI

         (1)  2016 m. birželio 1 d. Europos Centrinio Banko sprendimas (ES) 2016/948 dėl bendrovių sektoriaus pirkimo programos įgyvendinimo (ECB/2016/16) (OL L 157, 2016 6 15, p. 28).


title: 2010 m. gruodžio 9 d. ELPA valstybių nuolatinio komiteto sprendimas Nr. 5/2010/SC, kuriuo iš dalies keičiamas nuolatinio komiteto sprendimas Nr. 4/2004/SC, įsteigiantis finansinio mechanizmo komitetą

text:
24.3.2011

               LT

               Europos Sąjungos oficialusis leidinys

               L 78/57

         ELPA VALSTYBIŲ NUOLATINIO KOMITETO SPRENDIMAS
   Nr. 5/2010/SC
   2010 m. gruodžio 9 d.
   kuriuo iš dalies keičiamas nuolatinio komiteto sprendimas Nr. 4/2004/SC, įsteigiantis finansinio mechanizmo komitetą
   ELPA VALSTYBIŲ NUOLATINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – EEE susitarimas),
   atsižvelgdamas į Europos Sąjungos ir Islandijos, Lichtenšteino Kunigaikštystės ir Norvegijos Karalystės susitarimą dėl 2009–2014 m. EEE finansinio mechanizmo,
   atsižvelgdamas į 38b protokolą dėl EEE finansinio mechanizmo, įtrauktą į EEE susitarimą minėtu Europos Sąjungos ir Islandijos, Lichtenšteino Kunigaikštystės ir Norvegijos Karalystės susitarimu dėl 2009–2014 m. EEE finansinio mechanizmo,
   atsižvelgdamas į Europos Sąjungos ir Norvegijos Karalystės susitarimą dėl 2009–2014 m. Norvegijos finansinio mechanizmo,
   atsižvelgdamas į 2004 m. birželio 3 d. ELPA valstybių nuolatinio komiteto Sprendimą Nr. 4/2004/SC, įsteigiantį Finansinio mechanizmo komitetą (1),
   atsižvelgdamas į 2010 m. sausio 28 d. ELPA valstybių nuolatinio komiteto sprendimą Nr. 1/2010/SC, kuriuo įsteigiamas EEE finansinio mechanizmo laikinasis komitetas 2009–2014 m (2).,
   NUSPRENDĖ:
   1 straipsnis
   Sprendimo Nr. 4/2004/SC 1 straipsnio antras sakinys pakeičiamas taip:
   „Komitetas valdo 2004–2009 m. EEE finansinį mechanizmą ir 2009–2014 m. EEE finansinį mechanizmą“.
   2 straipsnis
   Šis sprendimas pradeda galioti teisės akto, kuriuo nustatomas 2009–2014 m. EEE finansinis mechanizmas, įsigaliojimo dieną arba tą dieną, kai jį pradedama laikinai taikyti.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

      Priimta Briuselyje 2010 m. gruodžio 9 d.

            Nuolatinio komiteto vardu

            Pirmininkas

         Stefán Haukur JÓHANNESSON

            Generalinis sekretorius

         Kåre BRYN

      (1)  OL L 52, 2006 2 23, p. 54.

      (2)  OL L 53, 2010 3 4, p. 19.


title: 2014/179/ES: 2014 m. sausio 22 d. Europos Centrinio Banko sprendimas, kuriuo iš dalies keičiamas Sprendimas ECB/2004/2 dėl Europos Centrinio Banko darbo reglamento patvirtinimo (ECB/2014/1)

text:
29.3.2014

               LT

               Europos Sąjungos oficialusis leidinys

               L 95/56

         EUROPOS CENTRINIO BANKO SPRENDIMAS
   2014 m. sausio 22 d.
   kuriuo iš dalies keičiamas Sprendimas ECB/2004/2 dėl Europos Centrinio Banko darbo reglamento patvirtinimo
   (ECB/2014/1)
   (2014/179/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 3 dalį,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 25 straipsnio 2 dalį ir 26 straipsnio 12 dalį,
   kadangi:

               (1)

               ECB ir jo sprendimus priimančių organų vidaus organizavimą reikia pritaikyti naujiems reikalavimams, kylantiems iš Reglamento (ES) Nr. 1024/2013, siekiant patikslinti priežiūros sprendimų rengimo ir priėmimo procese dalyvaujančių organų tarpusavio sąveiką;

               (2)

               reikia nustatyti elgesio kodeksą, įtvirtinantį etikos standartus, kuriais vykdydami savo funkcijas vadovautųsi Valdančiosios tarybos nariai ir jų paskirti pakaitiniai asmenys;

               (3)

               reikia įsteigti aukšto lygio audito komitetą, siekiant sustiprinti vidaus ir išorės kontrolės lygius ir prisidėti prie ECB ir Eurosistemos valdymo tolesnio tobulinimo;

               (4)

               Darbo reglamento 21 straipsnyje numatyta, kad Įdarbinimo sąlygos ir Personalo taisyklės reglamentuoja darbo santykius tarp ECB ir jo personalo. Įdarbinimo sąlygos ir Personalo taisyklės buvo iš dalies pakeistos, įtraukiant taisykles dėl kandidatų atrankos ir skyrimo. Darbo reglamento 20 straipsnis „Personalo atranka, skyrimas ir paaukštinimas“ yra nebereikalingas ir todėl turėtų būti panaikintas;

               (5)

               taip pat reikia padaryti kai kuriuos nedidelius techninio ir redakcinio pobūdžio pakeitimus, pavyzdžiui, nurodyti naują Sutarties bei Europos centrinių bankų sistemos ir Europos Centrinio Banko statuto straipsnių numeraciją;

               (6)

               neprieštaravimo procedūra pagal Reglamento (ES) Nr. 1024/2013 26 straipsnio 8 dalį neturėtų būti taikoma sprendimams, susijusiems su bendrąja struktūra, pagal kurią bus priimami priežiūros sprendimai, pavyzdžiui, organizacine struktūra, nurodyta Reglamento (ES) Nr. 1024/2013 6 straipsnio 7 dalyje;

               (7)

               siekiant atsižvelgti į šiuos pokyčius, reikia iš dalies pakeisti Sprendimą ECB/2004/2 (2),

         PRIĖMĖ ŠĮ SPRENDIMĄ:
   1 straipsnis
   Europos Centrinio Banko darbo reglamento daliniai pakeitimai
   Sprendimas ECB/2004/2 iš dalies keičiamas taip:

               1.

               1 straipsnis pakeičiamas taip:
               „1 straipsnis

                  Sąvokų apibrėžtys

                           1.1.

                           Šis Darbo reglamentas papildo Sutartį dėl Europos Sąjungos veikimo bei Europos centrinių bankų sistemos ir Europos Centrinio Banko statutą. Nepažeidžiant šio straipsnio 2 dalies nuostatų, šiame Darbo reglamente vartojamos sąvokos turi tokią pat reikšmę kaip Sutartyje ir Statute.

                           1.2.

                           Sąvokos „dalyvaujanti valstybė narė“, „nacionalinė kompetentinga institucija“ ir „nacionalinė paskirtoji institucija“ turi tokią pat reikšmę, kaip apibrėžta Tarybos reglamente (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (3).

               2.

               Įterpiamas šis naujas 5a straipsnis:
               „5a straipsnis

                  Valdančiosios tarybos narių elgesio kodeksas

                           5a.1.

                           Valdančioji taryba priima ir atnaujina elgesio kodeksą, kuriuo vadovaujasi jos nariai ir kuris skelbiamas ECB interneto svetainėje.

                           5a.2.

                           Kiekvienas valdytojas užtikrina, kad jį (ją) lydintys asmenys, kaip apibrėžta 3 straipsnio 2 dalyje, ir jo (jos) pakaitiniai asmenys, kaip apibrėžta 3 straipsnio 3 dalyje, prieš dalyvaudami Valdančiosios tarybos posėdžiuose pasirašo deklaraciją dėl elgesio kodekso laikymosi.“

               3.

               9 straipsnis pakeičiamas taip:
               „9 straipsnis

                  Eurosistemos ir (arba) ECBS komitetai

                           9.1.

                           Valdančioji taryba įsteigia ir paleidžia komitetus. Jie padeda ECB sprendimus priimantiems organams jų darbe ir per Vykdomąją valdybą atsiskaito Valdančiajai tarybai.

                           9.2.

                           Politikos klausimais, susijusiais su rizikos ribojimu pagrįsta kredito įstaigų priežiūra, komitetai, padedantys ECB jo darbe dėl uždavinių, ECB pavestų Reglamentu (ES) Nr. 1024/2013, atsiskaito Priežiūros valdybai ir, kai tinkama, Valdančiajai tarybai. Vadovaudamasi savo procedūromis, Priežiūros valdyba įgalioja pirmininko pavaduotoją per Vykdomąją valdybą atsiskaityti Valdančiajai tarybai apie visą tokią veiklą.

                           9.3.

                           Komitetus sudaro ne daugiau kaip po du narius iš kiekvieno Eurosistemos NCB ir ECB, kuriuos atitinkamai paskiria kiekvienas valdytojas ir Vykdomoji valdyba.

                           9.4.

                           Kai komitetai padeda ECB sprendimus priimantiems organams vykdyti uždavinius, ECB pavestus Reglamentu (ES) Nr. 1024/2013, į jų sudėtį įeina vienas narys iš centrinio banko ir vienas narys iš kiekvienos dalyvaujančios valstybės narės nacionalinės kompetentingos institucijos, kuriuos paskiria kiekvienas valdytojas, pasikonsultavęs su atitinkama nacionaline kompetentinga institucija, kai nacionalinė kompetentinga institucija nėra centrinis bankas.

                           9.5.

                           Valdančioji taryba nustato komitetų įgaliojimus ir paskiria jiems pirmininkaujančius asmenis. Paprastai pirmininkaujantis asmuo yra ECB personalo narys. Tiek Valdančioji taryba, tiek Vykdomoji valdyba turi teisę prašyti komitetų atlikti tyrimus konkrečiomis temomis. ECB teikia sekretoriaus pagalbą komitetams.

                           9.6.

                           Kiekvienas ne Eurosistemos nacionalinis centrinis bankas taip pat gali paskirti ne daugiau kaip po du personalo narius dalyvauti komiteto posėdžiuose, kai komitetas nagrinėja Bendrosios tarybos kompetencijai priklausančius klausimus ir kai komitetui pirmininkaujantis asmuo ir Vykdomoji valdyba mano, kad toks dalyvavimas yra tinkamas.

                           9.7.

                           Kitų Sąjungos institucijų ir organų atstovai arba bet kuri kita trečioji šalis taip pat gali būti pakviesta dalyvauti komiteto posėdžiuose, kai komitetui pirmininkaujantis asmuo ir Vykdomoji valdyba mano, kad tai yra tinkama.“

               4.

               Įterpiamas šis naujas 9b straipsnis:
               „9b straipsnis

                  Audito komitetas

               Siekiant sustiprinti jau egzistuojančius vidaus ir išorės kontrolės lygius ir toliau tobulinti ECB ir Eurosistemos valdymą, Valdančioji taryba įsteigia audito komitetą ir nustato jo įgaliojimus bei sudėtį.“

               5.

               11 straipsnio 3 dalis pakeičiama taip:

                           „11.3.

                           Vykdomoji valdyba priima ir atnaujina elgesio kodeksą, kuriuo vadovaujasi jos nariai ir ECB personalo nariai ir kuris skelbiamas ECB interneto svetainėje.“

               6.

               Įterpiami šie straipsniai:
               „IVa   SKYRIUS

                  PRIEŽIŪROS UŽDAVINIAI

                  13a straipsnis

                  Priežiūros valdyba

               Pagal Reglamento (ES) Nr. 1024/2013 26 straipsnio 1 dalį Priežiūros valdyba, įsteigta kaip ECB vidaus organas, visapusiškai atsako už ECB pavestų uždavinių, susijusių su rizikos ribojimu pagrįsta kredito įstaigų priežiūra (toliau – priežiūros uždaviniai), planavimą ir vykdymą. Bet kokie Priežiūros valdybos uždaviniai nedaro įtakos ECB sprendimus priimančių organų įgaliojimams.

                  13b straipsnis

                  Priežiūros valdybos sudėtis

                           13b.1.

                           Priežiūros valdybą sudaro pirmininkas, pirmininko pavaduotojas, keturi ECB atstovai ir po vieną kiekvienos dalyvaujančios valstybės narės nacionalinės kompetentingos institucijos atstovą. Visi Priežiūros valdybos nariai veikia visos Sąjungos interesų labui.

                           13b.2.

                           Jei dalyvaujančios valstybės narės nacionalinė kompetentinga institucija nėra centrinis bankas, atitinkamas Priežiūros valdybos narys gali pakviesti savo valstybės narės centrinio banko atstovą. Balsuojant vienos valstybės narės atstovai laikomi vienu nariu.

                           13b.3.

                           Išklausiusi Priežiūros valdybą, Valdančioji taryba priima pasiūlymą dėl Priežiūros valdybos pirmininko ir pirmininko pavaduotojo skyrimo, kuris pateikiamas Europos Parlamentui tvirtinti.

                           13b.4.

                           Priežiūros valdybos pirmininko darbo sąlygos, ypač jo (jos) atlyginimas, pensija ir kitos socialinės apsaugos išmokos, įtvirtinamos sutartyje su ECB ir jas nustato Valdančioji taryba.

                           13b.5.

                           Priežiūros valdybos pirmininko pavaduotojo kadencija yra penkeri metai ir ji neatnaujinama. Ji negali viršyti jo (jos) kaip Vykdomosios valdybos nario įgaliojimų trukmės.

                           13b.6.

                           Vykdomosios valdybos siūlymu Valdančioji taryba į Priežiūros valdybą paskiria keturis ECB atstovus, kurie neatlieka pareigų, tiesiogiai susijusių su pinigų politikos funkcija.

                  13c straipsnis

                  Balsavimas pagal Reglamento (ES) Nr. 1024/2013 26 straipsnio 7 dalį

               Priimant sprendimų projektus pagal Reglamento (ES) Nr. 1024/2013 26 straipsnio 7 dalį ir remiantis Europos Sąjungos sutarties 16 straipsniu, Sutarties dėl Europos Sąjungos veikimo 238 straipsnio 3 dalimi ir Protokolu (Nr. 36) dėl pereinamojo laikotarpio nuostatų, taikomos šios taisyklės:

                           i)

                           iki 2014 m. spalio 31 d. laikoma, kad sprendimai yra priimti, kai ne mažiau kaip 50 % Priežiūros valdybos narių, atstovaujančių ne mažiau kaip 74 % bendro indeksuotų balsų skaičiaus ir 62 % bendro gyventojų skaičiaus, balsuoja „už“;

                           ii)

                           nuo 2014 m. lapkričio 1 d. laikoma, kad sprendimai yra priimti, kai ne mažiau kaip 55 % Priežiūros valdybos narių, atstovaujančių ne mažiau kaip 65 % bendro gyventojų skaičiaus, balsuoja „už“. Sprendimą blokuojančią mažumą turi sudaryti bent minimalus Priežiūros valdybos narių, atstovaujančių 35 % bendro gyventojų skaičiaus, skaičius pridėjus vieną narį, o jos nesudarius, laikoma, kad pasiekta kvalifikuota balsų dauguma;

                           iii)

                           nuo 2014 m. lapkričio 1 d. iki 2017 m. kovo 31 d. nacionalinės kompetentingos institucijos atstovo prašymu arba ECB atstovo Priežiūros valdyboje prašymu laikoma, kad sprendimai yra priimti, kai ne mažiau kaip 50 % Priežiūros valdybos narių, atstovaujančių ne mažiau kaip 74 % bendro indeksuotų balsų skaičiaus ir 62 % bendro gyventojų skaičiaus, balsuoja „už“;

                           iv)

                           kiekvieno iš keturių Valdančiosios tarybos paskirtų ECB atstovų indeksas yra lygus dalyvaujančių valstybių narių nacionalinių kompetentingų institucijų atstovų indeksų medianai, kaip apskaičiuota pagal Priede įtvirtintą metodą;

                           v)

                           pirmininko ir pirmininko pavaduotojo balsų indeksas yra nulis ir į juos atsižvelgiama tik apibrėžiant daugumą Priežiūros valdybos narių skaičiaus požiūriu.

                  13d straipsnis

                  Priežiūros valdybos darbo reglamentas

               Priežiūros valdyba, pasikonsultavusi su Valdančiąja taryba, priima savo darbo reglamentą. Darbo reglamentu visoms dalyvaujančioms valstybėms narėms užtikrinamos vienodos sąlygos.

                  13e straipsnis

                  Priežiūros valdybos narių elgesio kodeksas

                           13e.1.

                           Priežiūros valdyba priima ir atnaujina elgesio kodeksą, kuriuo vadovaujasi jos nariai ir kuris skelbiamas ECB interneto svetainėje.

                           13e.2.

                           Kiekvienas narys užtikrina, kad visi lydintys asmenys, pakaitiniai asmenys ir jo nacionalinio centrinio banko atstovai, jeigu nacionalinė kompetentinga institucija nėra centrinis bankas, prieš dalyvaudami Priežiūros valdybos posėdžiuose pasirašytų elgesio kodekso laikymosi deklaraciją.

                  13f straipsnis

                  Priežiūros valdybos posėdžiai

               Priežiūros valdybos posėdžiai paprastai vyksta ECB patalpose. Patvirtinus Priežiūros valdybos posėdžių protokolus, jie iš karto pateikiami Valdančiosios tarybos informacijai.

                  13g straipsnis

                  Sprendimų priėmimas vykdant Reglamento (ES) Nr. 1024/2013 4 straipsnyje nurodytus uždavinius

                           13g.1.

                           Priežiūros valdyba siūlo Valdančiajai tarybai baigtus rengti sprendimų projektus Reglamento (ES) Nr. 1024/2013 4 straipsnyje nurodytiems uždaviniams vykdyti. Kartu pateikiamos paaiškinamosios pastabos, kuriose nurodomas sprendimo projekto pagrindimas ir svarbiausios priėmimo priežastys. Tokie sprendimų projektai kartu su informacija apie terminą, suteiktą Valdančiajai tarybai pagal 3 dalį, tuo pačiu metu perduodami atitinkamų dalyvaujančių valstybių narių nacionalinėms kompetentingoms institucijoms.

                           13g.2.

                           Laikoma, kad 1 dalyje nurodytas sprendimo projektas yra priimtas, jeigu Valdančioji taryba nepareiškia prieštaravimo per dešimt darbo dienų. Nepaprastais atvejais pakankamą laikotarpį nustato Priežiūros valdyba ir jis negali viršyti 48 valandų. Valdančioji taryba raštu nurodo prieštaravimų priežastis. Sprendimas perduodamas Priežiūros valdybai ir atitinkamų valstybių narių nacionalinėms kompetentingoms institucijoms.

                           13g.3.

                           Ne euro zonos dalyvaujanti valstybė narė praneša ECB apie bet kokį motyvuotą nesutikimą su Priežiūros valdybos sprendimo projektu per penkias darbo dienas nuo sprendimo projekto gavimo pagal 2 dalį. ECB pirmininkas nedelsdamas perduoda motyvuotą nesutikimą Valdančiajai tarybai ir Priežiūros valdybai. Valdančioji taryba visapusiškai atsižvelgia į motyvus, nurodytus vertinime, kurį Priežiūros valdyba parengia spręsdama dėl šio klausimo per penkias darbo dienas nuo informacijos apie motyvuotą nesutikimą gavimo. Šis sprendimas kartu su rašytiniu paaiškinimu perduodamas Priežiūros valdybai ir atitinkamos valstybės narės nacionalinei kompetentingai institucijai.

                           13g.4.

                           Ne euro zonos dalyvaujanti valstybė narė praneša ECB apie bet kokį motyvuotą nesutikimą su Valdančiosios tarybos prieštaravimu dėl Priežiūros valdybos sprendimo projekto per penkias darbo dienas nuo prieštaravimo gavimo pagal 2 dalį. ECB pirmininkas nedelsdamas perduoda motyvuotą nesutikimą Valdančiajai tarybai ir Priežiūros valdybai. Per 30 dienų Valdančioji taryba pateikia savo nuomonę dėl valstybės narės išreikšto motyvuoto nesutikimo ir, nurodydama motyvus, patvirtina arba atšaukia savo prieštaravimą. Šis sprendimas dėl jos prieštaravimo patvirtinimo arba atšaukimo perduodamas atitinkamos valstybės narės nacionalinei kompetentingai institucijai. Jeigu Valdančioji taryba atšaukia prieštaravimą, laikoma, kad Priežiūros valdybos sprendimo projektas yra priimtas prieštaravimo atšaukimo dieną.

                  13h straipsnis

                  Sprendimų priėmimas vykdant Reglamento (ES) Nr. 1024/2013 5 straipsnyje numatytus uždavinius

                           13h.1.

                           Jeigu nacionalinė kompetentinga arba paskirtoji institucija praneša ECB apie savo ketinimą taikyti reikalavimus kapitalo rezervo priemonėms arba bet kokias kitas priemones, kurių tikslas – spręsti sisteminę arba makroprudencinę riziką pagal Reglamento (ES) Nr. 1024/2013 5 straipsnio 1 dalį, pranešimas, kai jį gauna Priežiūros valdybos sekretorius, nedelsiant perduodamas Valdančiajai tarybai ir Priežiūros valdybai. Priežiūros valdybos parengtu siūlymu, grindžiamu atitinkamo komiteto ir atitinkamos vidaus struktūros iniciatyva ir atsižvelgiant į jų įnašą, Valdančioji taryba priima sprendimą šiuo klausimu per tris darbo dienas. Jei Valdančioji taryba prieštarauja priemonei, apie kurią pranešta, ji raštu nurodo to motyvus atitinkamai nacionalinei kompetentingai arba paskirtajai institucijai per penkias darbo dienas nuo pranešimo ECB.

                           13h.2.

                           Jeigu Valdančioji taryba, Priežiūros valdybos parengtu siūlymu, grindžiamu atitinkamo komiteto ir atitinkamos vidaus struktūros iniciatyva ir atsižvelgiant į jų įnašą, ketina taikyti griežtesnius reikalavimus kapitalo rezervo priemonėms arba taikyti griežtesnes priemones, kurių tikslas – spręsti sisteminę arba makroprudencinę riziką pagal Reglamento (ES) Nr. 1024/2013 5 straipsnio 2 dalį, apie tokius ketinimus pranešama atitinkamai nacionalinei kompetentingai arba paskirtajai institucijai ne mažiau kaip prieš dešimt darbo dienų iki tokio sprendimo priėmimo. Jeigu atitinkama nacionalinė kompetentinga arba paskirtoji institucija raštu praneša ECB apie savo motyvuotą prieštaravimą per penkias darbo dienas nuo pranešimo gavimo, šis prieštaravimas, kai jį gauna Priežiūros valdybos sekretorius, nedelsiant perduodamas Valdančiajai tarybai ir Priežiūros valdybai. Valdančioji taryba priima sprendimą šiuo klausimu remdamasi Priežiūros valdybos parengtu siūlymu, grindžiamu atitinkamo komiteto ir atitinkamos vidaus struktūros iniciatyva ir atsižvelgiant į jų įnašą. Šis sprendimas perduodamas atitinkamai nacionalinei kompetentingai arba paskirtajai institucijai.

                           13h.3.

                           Valdančioji taryba turi teisę patvirtinti Priežiūros valdybos siūlymus, jiems paprieštarauti arba juos pakeisti, kaip numatyta 1 ir 2 dalyse. Valdančioji taryba taip pat turi teisę prašyti Priežiūros valdybos pateikti siūlymą, kaip numatyta 1 ir 2 dalyse, arba atlikti specialų tyrimą. Jeigu Priežiūros valdyba nepateikia jokių siūlymų dėl minėtų prašymų, Valdančioji taryba, atsižvelgdama į atitinkamo komiteto ir atitinkamos vidaus struktūros įnašą, gali priimti sprendimą ir nesant Priežiūros valdybos siūlymo.

                  13i straipsnis

                  Sprendimų priėmimas pagal Reglamento (ES) Nr. 1024/2013 14 straipsnio 2–4 dalis

               Jeigu nacionalinė kompetentinga institucija praneša ECB apie savo sprendimo projektą pagal Reglamento (ES) Nr. 1024/2013 14 straipsnio 2 dalį, Priežiūros valdyba per penkias darbo dienas perduoda Valdančiajai tarybai sprendimo projektą kartu su jo įvertinimu. Laikoma, kad sprendimo projektas priimtas, jeigu Valdančioji taryba nepateikia prieštaravimo per 10 darbo dienų nuo pranešimo ECB; šis terminas tinkamai pagrįstais atvejais vieną kartą gali būti pratęstas tokiam pačiam laikotarpiui.

                  13j straipsnis

                  Bendroji struktūra, nurodyta Reglamento (ES) Nr. 1024/2013 6 straipsnio 7 dalyje

               Sprendimus, kuriais sukuriama bendroji struktūra Reglamento (ES) Nr. 1024/2013 6 straipsnio praktiniam įgyvendinimui organizuoti, Valdančioji taryba priima konsultuodamasi su nacionalinėmis kompetentingomis institucijomis ir remdamasi Priežiūros valdybos pasiūlymu netaikant neprieštaravimo procedūros.

                  13k straipsnis

                  Pinigų politikos ir priežiūros uždavinių atskyrimas

                           13k.1.

                           ECB vykdo jam Reglamentu (ES) Nr. 1024/2013 pavestus uždavinius nepažeisdamas ir atskirai nuo uždavinių, susijusių su pinigų politika, taip pat kitų uždavinių.

                           13k.2.

                           ECB imasi visų reikiamų priemonių, kad būtų užtikrintas pinigų politikos ir priežiūros funkcijų atskyrimas.

                           13k.3.

                           Pinigų politikos ir priežiūros funkcijos atskyrimas neužkerta kelio šioms dviem funkcinėms sritims keistis informacija, kurios reikia ECB ir ECBS uždaviniams įgyvendinti.

                  13l straipsnis

                  Valdančiosios tarybos posėdžių, susijusių su priežiūros uždaviniais, organizavimas

                           13l.1.

                           Valdančiosios tarybos posėdžiai, susiję su priežiūros uždaviniais, vyksta atskirai nuo įprastų Valdančiosios tarybos posėdžių ir turi atskiras darbotvarkes.

                           13l.2.

                           Priežiūros valdybos siūlymu Vykdomoji valdyba sudaro išankstinę darbotvarkę ir kartu su atitinkamais Priežiūros valdybos parengtais dokumentais siunčia ją Valdančiosios tarybos nariams ir kitiems įgaliotiems dalyviams ne vėliau kaip likus aštuonioms dienoms iki atitinkamo posėdžio. Tai netaikoma nepaprastiems atvejams, kuriais Vykdomoji valdyba veikia atitinkamai atsižvelgdama į aplinkybes.

                           13l.3.

                           ECB valdančioji taryba konsultuojasi su ne Eurosistemos dalyvaujančių valstybių narių NCB valdytojais prieš pateikdama prieštaravimą dėl bet kokio Priežiūros valdybos parengto sprendimo projekto, kuris skiriamas nacionalinėms kompetentingoms institucijoms dėl kredito įstaigų, įsteigtų ne euro zonos dalyvaujančiose valstybėse narėse. Tokia pat tvarka taikoma ir tais atvejais, kai atitinkamos nacionalinės kompetentingos institucijos informuoja Valdančiąją tarybą apie savo motyvuotą nesutikimą su tokiu Priežiūros valdybos sprendimo projektu.

                           13l.4.

                           Jeigu kitaip nenumatyta šiame skyriuje, bendrosios nuostatos dėl Valdančiosios tarybos posėdžių, įtvirtintos I skyriuje, taip pat taikomos Valdančiosios tarybos posėdžiams, susijusiems su priežiūros uždaviniais.

                  13m straipsnis

                  Vidaus struktūra, susijusi su priežiūros uždaviniais

                           13m.1.

                           Vykdomosios valdybos kompetencija dėl ECB vidaus struktūros ir ECB personalo apima priežiūros uždavinius. Dėl tokios vidaus struktūros Vykdomoji valdyba konsultuojasi su Priežiūros valdybos pirmininku ir pirmininko pavaduotoju. Atitinkamai taikomi 10 ir 11 straipsniai.

                           13m.2.

                           Priežiūros valdyba, Vykdomajai valdybai pritarus, gali įsteigti ir paleisti laikino pobūdžio struktūrinius darinius, pavyzdžiui, darbo grupes ar specialios paskirties grupes. Jos padeda su priežiūros uždaviniais susijusiame darbe ir atsiskaito Priežiūros valdybai.

                           13m.3.

                           ECB pirmininkas, pasikonsultavęs su Priežiūros valdybos pirmininku, skiria ECB personalo narį Priežiūros valdybos ir iniciatyvinio komiteto sekretoriumi. Sekretorius padeda pirmininkui, arba jo (jos) nesant, pirmininko pavaduotojui rengti Priežiūros valdybos posėdžius ir yra atsakingas už šių posėdžių protokolų rengimą.

                           13m.4.

                           Sekretorius bendrauja su Valdančiosios tarybos sekretoriumi rengiant Valdančiosios tarybos posėdžius, susijusius su priežiūros uždaviniais, ir yra atsakingas už šių posėdžių protokolų rengimą.

                  13n straipsnis

                  Ataskaita pagal Reglamento (ES) Nr. 1024/2013 20 straipsnio 2 dalį

               Priežiūros valdybos siūlymu, kurį pateikia Vykdomoji valdyba, Valdančioji taryba tvirtina Europos Parlamentui, Tarybai, Komisijai ir euro grupei skirtas metines ataskaitas, kaip nustatyta Reglamento (ES) Nr. 1024/2013 20 straipsnio 2 dalyje.

                  13o straipsnis

                  ECB atstovai Europos bankininkystės institucijoje

                           13o.1.

                           Priežiūros valdybos siūlymu ECB pirmininkas skiria ar atšaukia ECB atstovą į Europos bankininkystės institucijos Priežiūros tarybą, kaip numatyta 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (4), 40 straipsnio 1 dalies d punkte.

                           13o.2.

                           Į Europos bankininkystės institucijos Priežiūros tarybą Pirmininkas paskiria lydintįjį antrąjį atstovą, turintį specialių žinių centrinių bankų uždavinių srityje.

               7.

               15 straipsnio 1 dalis pakeičiama taip:

                           „15.1.

                           Valdančioji taryba Vykdomosios valdybos siūlymu ir laikydamasi visų savo nustatytų principų, prieš kiekvienų finansinių metų pabaigą priima ECB biudžetą ateinantiems finansiniams metams. Išlaidos priežiūros uždaviniams biudžete nurodomos atskirai ir dėl jų konsultuojamasi su Priežiūros valdybos pirmininku ir pirmininko pavaduotoju.“

               8.

               17 straipsnio 5 dalis pakeičiama taip:

                           „17.5.

                           Nepažeidžiant Statuto 43 straipsnio antros dalies ir 46 straipsnio 1 dalies pirmos įtraukos, ECB nuomones priima Valdančioji taryba. Tačiau išimtinėmis aplinkybėmis ir jeigu bent trys valdytojai nėra pareiškę noro, kad Valdančioji taryba išsaugotų savo kompetenciją priimti konkrečias nuomones, ECB nuomones gali priimti Vykdomoji valdyba, suderindama su Valdančiosios tarybos pateiktomis pastabomis ir atsižvelgdama į Bendrosios tarybos įnašą. Vykdomoji valdyba yra kompetentinga baigti rengti ECB nuomones itin techniniais klausimais ir įtraukti faktinius pakeitimus ar pataisymus. ECB nuomones pasirašo Pirmininkas. Priimant ECB nuomones dėl prudencinės kredito įstaigų priežiūros, Valdančioji taryba gali konsultuotis su Priežiūros valdyba.“

               9.

               17 straipsnio 8 dalis pakeičiama taip:

                           „17.8.

                           Reglamentas Nr. 1, nustatantis kalbas, kurios turi būti vartojamos Europos ekonominėje bendrijoje (5), taikomas Statuto 34 straipsnyje nurodytiems teisės aktams.

               10.

               Įterpiamas šis straipsnis:
               „17a straipsnis

                  ECB teisinės priemonės, susijusios su priežiūros uždaviniais

                           17a.1.

                           Jeigu kitaip nenumatyta reglamentuose, kuriuos ECB priima pagal Reglamentą (ES) Nr. 1024/2013 ir šį straipsnį, 17 straipsnis taikomas ECB teisinėms priemonėms, susijusioms su priežiūros uždaviniais.

                           17a.2.

                           ECB gaires, susijusias su priežiūros uždaviniais pagal Reglamento (ES) Nr. 1024/2013 4 straipsnio 3 dalį ir 6 straipsnio 5 dalies a punktą, priima Valdančioji taryba, ir po to apie jas praneša ir Valdančiosios tarybos vardu jas pasirašo Pirmininkas. Nacionalinėms kompetentingoms institucijoms gali būti pranešama telefaksu, elektroniniu paštu ar teleksu arba popierine forma.

                           17a.3.

                           ECB nurodymus, susijusius su priežiūros uždaviniais pagal Reglamento (ES) Nr. 1024/2013 6 straipsnio 3 dalį, 6 straipsnio 5 dalies a punktą, 7 straipsnio 1 dalį, 7 straipsnio 4 dalį, 9 straipsnio 1 dalį ir 30 straipsnio 5 dalį, priima Valdančioji taryba ir po to apie juos praneša ir Valdančiosios tarybos vardu juos pasirašo Pirmininkas. Juose nurodomi jų pagrindimo motyvai. Nacionalinėms institucijoms, kompetentingoms vykdyti kredito įstaigų priežiūrą, gali būti pranešama telefaksu, elektroniniu paštu ar teleksu arba popierine forma.

                           17a.4.

                           ECB sprendimus dėl prižiūrimų subjektų ir subjektų, kurie kreipėsi dėl leidimo pradėti vykdyti kredito įstaigos veiklą, priima Valdančioji taryba ir jos vardu pasirašo Pirmininkas. Po to apie juos pranešama asmenims, kuriems jie yra skirti.“

               11.

               18 straipsnis pakeičiamas taip:
               „18 straipsnis

                  Procedūra pagal Sutarties 128 straipsnio 2 dalį

               Valdančioji taryba kiekvienų metų paskutinį ketvirtį priima vieną pagal Sutarties 128 straipsnio 2 dalį patvirtinantį sprendimą ateinantiems metams visoms dalyvaujančioms valstybėms narėms, kurių valiuta yra euro.“

               12.

               20 straipsnis išbraukiamas.

               13.

               23 straipsnio 1 dalis pakeičiama taip:

                           „23.1.

                           ECB sprendimus priimančių organų ar visų jų įsteigtų komitetų ar grupių, Priežiūros valdybos, jos iniciatyvinio komiteto ir visų jos laikino pobūdžio struktūrinių darinių posėdžiai yra konfidencialūs, nebent Valdančioji taryba įgaliotų Pirmininką viešai paskelbti jų svarstymų rezultatus. Pirmininkas, prieš priimdamas tokį sprendimą dėl Priežiūros valdybos, jos iniciatyvinio komiteto ir visų jos laikino pobūdžio struktūrinių darinių, konsultuojasi su Priežiūros valdybos pirmininku.“

               14.

               23 straipsnio 3 dalies pirmas sakinys pakeičiamas taip:
               „ECB parengti arba turimi dokumentai klasifikuojami ir tvarkomi pagal organizacines taisykles dėl profesinės paslapties ir informacijos valdymo ir konfidencialumo.“

               15.

               Įterpiamas šis straipsnis:
               „23a straipsnis

                  Konfidencialumas ir profesinė paslaptis, susiję su priežiūros uždaviniais

                           23a.1.

                           Priežiūros valdybos, iniciatyvinio komiteto ir visų Priežiūros valdybos įsteigtų struktūrinių darinių nariams, netgi nustojusiems eiti savo pareigas, taikomi Statuto 37 straipsnyje įtvirtinti profesinės paslapties reikalavimai.

                           23a.2.

                           Stebėtojai neturi teisės susipažinti su konfidencialia informacija, susijusia su atskiromis įstaigomis.

                           23a.3.

                           Priežiūros valdybos, iniciatyvinio komiteto ir visų Priežiūros valdybos įsteigtų laikino pobūdžio struktūrinių darinių parengti dokumentai laikomi ECB dokumentais ir dėl to jie klasifikuojami ir tvarkomi pagal 23 straipsnio 3 dalį.“

               16.

               Priede pateiktas tekstas pridedamas kaip priedas.

         2 straipsnis
   Įsigaliojimas
   Šis sprendimas įsigalioja 2014 m. sausio 24 d.

      Priimta Frankfurte prie Maino 2014 m. sausio 22 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  2004 m. vasario 19 d. Sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).

      (3)  OL L 287, 2013 10 29, p. 63.“

      (4)  OL L 331, 2010 12 15, p. 12.“

      (5)  OL 17, 1958 10 6, p. 385/58.“.

      PRIEDAS

            „PRIEDAS
            13c straipsnio iv punkte nurodytas priedas

                        1.

                        Balsuojant pagal 13c straipsnį, keturiems ECB atstovams turi būti priskirta, kaip apibrėžta kitose dalyse, dalyvaujančių valstybių narių indeksuotų balsų mediana pagal indeksuotų balsų kriterijų, dalyvaujančių valstybių narių gyventojų skaičiaus mediana pagal gyventojų skaičiaus kriterijų ir, dėl jų narystės Priežiūros valdyboje, balsas pagal narių skaičiaus kriterijų.

                        2.

                        Nustačius indeksuotų balsų, priskirtų dalyvaujančioms valstybėms narėms pagal Protokolo (Nr. 36) dėl pereinamojo laikotarpio nuostatų 3 straipsnį, reitingavimo eilę didėjančia tvarka nariams, atstovaujantiems dalyvaujančioms valstybėms narėms, indeksuotų balsų mediana apibrėžiama kaip vidurinis indeksuotas balsas, jeigu yra nelyginis dalyvaujančių valstybių narių skaičius, ir kaip dviejų vidurinių skaičių vidurkis, suapvalintas iki artimiausio sveiko skaičiaus, jeigu jų skaičius yra lyginis. Indeksuotų balsų mediana, padauginta iš keturių, turi būti pridedama prie bendro dalyvaujančių valstybių narių indeksuotų balsų skaičiaus. Gautas indeksuotų balsų skaičius yra „bendras indeksuotų balsų skaičius“.

                        3.

                        Gyventojų skaičiaus mediana apibrėžiama taikant tą patį principą. Šiuo tikslu remiamasi Europos Sąjungos Tarybos skelbiamais duomenimis pagal 2009 m. gruodžio 1 d. Tarybos sprendimo 2009/937/ES, patvirtinančio Tarybos darbo tvarkos taisykles (1), III priedo 1 ir 2 straipsnius. Dalyvaujančių valstybių narių gyventojų skaičiaus mediana, padauginta iš keturių, turi būti pridedama prie visų dalyvaujančių valstybių narių bendro gyventojų skaičiaus. Gautas gyventojų skaičius yra „bendras gyventojų skaičius“.

         (1)  OL L 325, 2009 12 11, p. 35“.


title: 2012 m. birželio 15 d. Komisijos įgyvendinimo sprendimas, kuriuo priimami Sąjungos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 689/2008

text:
20.6.2012

               LT

               Europos Sąjungos oficialusis leidinys

               C 177/22

         KOMISIJOS ĮGYVENDINIMO SPRENDIMAS
   2012 m. birželio 15 d.
   kuriuo priimami Sąjungos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 689/2008
   2012/C 177/05
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. birželio 17 d. Europos Parlamento ir Tarybos reglamentą (EB) Nr. 689/2008 dėl pavojingų cheminių medžiagų eksporto ir importo (1), ypač į jo 12 straipsnio 1 dalies antrą pastraipą,
   pasikonsultavusi su komitetu, įsteigtu pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (2), 133 straipsnį,
   kadangi:

               (1)

               Reglamente (EB) Nr. 689/2008 numatyta, kad Komisija dėl kiekvienos cheminės medžiagos, kuriai taikoma sutikimo, apie kurį pranešama iš anksto, (angl. PIC) tvarka, Sąjungos vardu sprendžia, ar leisti ją importuoti į Sąjungą;

               (2)

               Jungtinių Tautų aplinkos programos (JTAP) organizacija ir Maisto ir žemės ūkio organizacija (FAO) yra paskirtos vykdyti sekretoriato funkcijas atliekant PIC procedūrą, nustatytą Roterdamo konvencijoje dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (toliau – Roterdamo konvencija), kurią Bendrija patvirtino Tarybos sprendimu 2006/730/EB (3);

               (3)

               Komisija, būdama bendra paskirtoji institucija, turi Sąjungos ir jos valstybių narių vardu Roterdamo konvencijos sekretoriatui pateikti sprendimus dėl cheminių medžiagų, kurioms taikoma PIC tvarka, importo;

               (4)

               penktajame Roterdamo konvencijos šalių konferencijos susitikime priimtais sprendimais RC 5/3 ir RC 5/4 nuspręsta cheminėms medžiagoms alachlorui ir aldikarbui, apie kurias Roterdamo konvencijos sekretoriatas Komisijai pateikė informacijos sprendimo priėmimo rekomendacijose, pradėti taikyti sutikimo, apie kurį pranešama iš anksto, (PIC) tvarką kaip pesticidams. Alachloras ir aldikarbas patenka į 2009 m. spalio 21 d. Europos Parlamento ir Tarybos reglamento (EB) Nr. 1107/2009 dėl augalų apsaugos produktų pateikimo į rinką ir panaikinančio Tarybos direktyvas 79/117/EEB ir 91/414/EEB (4) taikymo sritį ir jų neleidžiama tiekti rinkai kaip preparatų, kurie yra augalų apsaugos produktai, sudedamųjų dalių;

               (5)

               penktajame Roterdamo konvencijos šalių konferencijos susitikime priimtu sprendimu RC 5/5 nuspręsta cheminei medžiagai endosulfanui, apie kurią Roterdamo konvencijos sekretoriatas Komisijai pateikė informacijos sprendimo priėmimo rekomendacijose, pradėti taikyti sutikimo, apie kurį pranešama iš anksto, (PIC) tvarką kaip pesticidui. Endosulfanas patenka į Reglamento (EB) Nr. 1107/2009 ir 1998 m. vasario 16 d. Europos Parlamento ir Tarybos direktyvos 98/8/EB dėl biocidinių produktų pateikimo į rinką (5) taikymo sritį, ir jo neleidžiama tiekti rinkai kaip preparatų, kurie yra augalų apsaugos produktai, sudedamosios dalies;

               (6)

               todėl reikia priimti galutinį sprendimą dėl alachloro, aldikarbo ir endosulfano importo,

         NUSPRENDĖ:
   Vienintelis straipsnis
   Priimamas galutinis sprendimas dėl alachloro, aldikarbo ir endosulfano importo, nurodytas priede pateiktoje atsakymo dėl importo formoje.

      Priimta Briuselyje 2012 m. birželio 15 d.

            Komisijos vardu

         Janez POTOČNIK

            Komisijos narys

      (1)  OL L 204, 2008 7 31, p. 1.

      (2)  OL L 396, 2006 12 30, p. 1.

      (3)  OL L 299, 2006 10 28, p. 23.

      (4)  OL L 309, 2009 11 24, p. 1.

      (5)  OL L 123, 1998 4 24, p. 1.

      PRIEDAS


title: 2004/860/EB: 2004 m. spalio 25 d. Tarybos sprendimas, dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos įgyvendinant, taikant ir plėtojant Šengeno acquis pasirašymo Europos bendrijos vardu ir laikino tam tikrų nuostatų taikymo

text:
17.12.2004

               LT

               Europos Sąjungos oficialusis leidinys

               L 370/78

      TARYBOS SPRENDIMAS

   2004 m. spalio 25 d.
   dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos įgyvendinant, taikant ir plėtojant Šengeno acquis pasirašymo Europos bendrijos vardu ir laikino tam tikrų nuostatų taikymo
   (2004/860/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnį, 63 straipsnio pirmosios pastraipos 3 punktą ir į 66 bei 95 straipsnius kartu su 300 straipsnio 2 dalimi,
   atsižvelgdama į Komisijos pasiūlymą,
   kadangi:

               (1)

               2002 m. birželio 17 d. Komisijai suteikus įgaliojimus, buvo baigtos derybos su Šveicarijos institucijomis dėl Šveicarijos asociacijos įgyvendinant, taikant ir plėtojant Šengeno acquis.

               (2)

               Atsižvelgiant į jo vėlesnį sudarymą, pageidautina pasirašyti susitarimą, kuris buvo parafuotas 2004 m. birželio 25 d.

               (3)

               Susitarimas numato tam tikrų jo nuostatų laikiną taikymą. Tol, kol susitarimas įsigalios, reikėtų laikinai taikyti šias nuostatas.

               (4)

               Dėl Šengeno acquis, kuriai taikoma Europos bendrijos steigimo sutartis, plėtotės tikslinga pradėti taikyti 1999 m. gegužės 17 d. Tarybos sprendimo 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis
                   (1) nuostatas mutatis mutandis santykiuose su Šveicarija nuo susitarimo pasirašymo.

               (5)

               Šis sprendimas neturi įtakos Jungtinės Karalystės pozicijai pagal Protokolą dėl Šengeno acquis integravimo į Europos Sąjungos teisės sistemą, pridėtą prie Europos Sąjungos sutarties ir Europos bendrijos steigimo sutarties, ir 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (2).

               (6)

               Šis sprendimas neturi įtakos Airijos pozicijai pagal Protokolą dėl Šengeno acquis integravimo į Europos Sąjungos sistemą, pridėtą prie Europos Sąjungos sutarties ir Europos bendrijos steigimo sutarties, ir 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (3).

               (7)

               Šis sprendimas neturi įtakos Danijos pozicijai pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties,

         NUSPRENDĖ:
   1 straipsnis
   Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis ir susijusių dokumentų, kuriuos sudaro baigiamasis aktas, susitarimas pasikeičiant laiškais dėl komitetų, kurie padės Komisijai naudotis jos vykdomaisiais įgaliojimais, ir bendra deklaracija dėl mišrių komitetų bendrų posėdžių, pasirašymas patvirtinamas Europos bendrijos vardu, atsižvelgiant į jų sudarymą.
   Susitarimo ir susijusių dokumentų tekstai pridedami prie šio sprendimo (4).
   2 straipsnis
   Tarybos pirmininkas įgaliojamas paskirti asmenį (–is), įgaliotą (–us) pasirašyti susitarimą ir susijusius dokumentus Europos bendrijos vardu, atsižvelgiant į jų sudarymą.
   3 straipsnis
   Šis sprendimas taikomas sritims, kurioms susitarimo A ir B priedų nuostatos ir jų pakeitimai taikomi tiek, kiek šios nuostatos turi teisinį pagrindą Europos bendrijos steigimo sutartyje, ir tiek, kiek Sprendimu 1999/436/EB (5) buvo nustatyta, kad jos turi tokį pagrindą.
   4 straipsnis
   1.   Tarybos sprendimo 1999/437/EB 1–4 straipsnių nuostatos lygiai taip pat taikomos Šveicarijos asociacijai įgyvendinant, taikant ir plėtojant Šengeno acquis, kuriam taikoma Europos Sąjungos sutarties VI antraštinė dalis.
   2.   Tol, kol Tarybos narius atstovaujančios delegacijos nedalyvauja sprendimų priėmime šiuo susitarimu įsteigtame mišriame komitete, vadovaujantis susitarimo 7 straipsnio 4 ir 5 dalimis bei 10 straipsniu, jos posėdžiauja Taryboje, kad nuspręstų, ar bendroji pozicija gali būti priimta.
   5 straipsnis
   Vadovaujantis susitarimo 14 straipsnio 2 dalimi, jo 1, 3, 4, 5 ir 6 straipsniai bei 7 straipsnio 2 dalies a punkto pirmasis sakinys laikinai taikomi iki susitarimo įsigaliojimo.

      Priimta Liuksemburge, 2004 m. spalio 25 d.

            Tarybos vardu

            Pirmininkė

         R. VERDONK

      (1)  OL L 176, 1999 7 10, p. 31.

      (2)  OL L 131, 2000 6 1, p. 43.

      (3)  OL L 176, 1999 7 10, p. 17.

      (4)  Tarybos dok. 13054/04 pateiktas http://register.consilium.eu.int

      (5)  OL L 176, 1999 7 10, p. 17.